internet vaartha 225 Views
న్యూయార్క్‌ : అమెరికా కార్పొరేట్‌ సంస్థలు ఇస్తున్న బోనస్‌ ఈ ఏడాది 9శాతం దిగజారి లక్షా 46వేల 200 డాలర్లకు చేరింది. భారత బోనస్‌ చట్టాల తో పోలిస్తే ఇది ఎక్కువే అయినా అమెరికాలో గడచిన పదేళ్ల సగటుతో పోలిస్తే తక్కువగా ఉందని న్యూయార్క్‌ కంట్రోలర్స్‌ ఆఫీస్‌ప్రకటించింది. అంతర్జాతీ య సంక్షోభం, అమెరికా ఆర్థిక సంక్షోభంలో కూడా భారీ బోనస్‌లు స్వీకరిం చిన సందర్భాలున్నాయి. అయితే పదేళ్లక్రితం నాటి బోనస్‌ను పరిశీలిస్తే లక్షా 91 360 డాలర్లుగా ఉంది. 2006లో మాత్రమే గరిష్టస్థాయిలో బోనస్‌లు దక్కాయి. ఆర్థికరంగం కొంతమేర అనిశ్చితం కావడమే ఇందుకు కారణమని చెపుతున్నారు. పారిశ్రామికరంగ లాభాలు 10.5శాతం దిగజారాయని అక్కడి కంట్రోలర్స్‌ నివేదిక వెల్లడించింది. బ్యాంకింగ్‌ రంగ స్టాక్స్‌ మార్కెట్లలో ఇతర స్టాక్స్‌కంటే భారీగా పతనం చెందాయి. బ్యాంక్‌ ఆఫ్‌ అమెరికా షేర్లు 20శాతం ఈ ఏడాది ఇప్పటివరకూ దిగజారినట్లు తేలింది. రాష్ట్రం, సిటీ బడ్జెట్‌లు కూడా ఎక్కువగా సెక్యూరిటీస్‌ రంగంపైనే ఆధారపడ్డాయి. తక్కువ లాభాలు కూడా కొన్ని ఉపాధి కొలువులను దెబ్బతీసింది. పన్నురాబడులు తగ్గడం కూడా బోనస్‌లు తగ్గడానికి కారణం అయిందని న్యూయార్క్‌ రాష్ట్ర కంట్రోలర్‌ థామప్‌పి డినాపోలి వెల్లడించారు. ప్రస్తుత ఆర్థిక సంవత్సరానికి మొత్తం బోనస్‌పూల్‌ 0.7శాతం స్వల్పంగా పెరుగుతుందని అంచనా వేసినా ఇప్పటికి ప్పుడు 2.5శాతం తగ్గిందని వెల్లడించారు. బోనస్‌సైజు తగ్గినా కొన్ని ప్రాం తాల్లో పేమెంట్‌ ప్యాకేజిలు భారీగానే ఉన్నాయి. విలీనాలు, కొనుగోళ్లు జరిపే కన్సల్టింగ్‌ సంస్థల్లో ఎకుఓకవ పరిహారం ఉన్నట్లు నిపుణులు చెపుతున్నారు. కొన్నిచోట్ల మిలియన్‌ డాలర్ల బోనస్‌లు కూడా లేకపోలేదని చెపుతున్నారు. వాల్‌స్ట్రీట్‌లో సగటు జీతం ఇప్పటికీ టిష్టంగానే ఉంది. సగటు జీతం బోనస్‌లు అన్నీ కలుపుకుంటే 14శాతంపెరిగి 4,04,800గా గత ఏడాది ఉంది. అయితే అంతర్జాతీయంగా ఆర్థిక స్థితిగతులు అంతగా మెరుగుపడకపోవడం, ఆర్థిక అనిశ్చితి పెరగడం వల్ల ఈసారి జీతభత్యాలు, బోనస్‌లపై ప్రభావంపడింది. మోర్గాన్‌ స్టాన్లీ వంటి సంస్థలు ఇప్పటికే వెయ్యిమందికిపైగా ఉద్యోగులను ఫిక్సెడ్‌ ఇన్‌కమ్‌ విభాగంనుంచి తొలగించింది. 18శాతం షేర్లు దిగజారాయి. అయితే 2015లో సెక్యూరిటీస్‌ రంగంలో న్యాయపరంగా సెటిల్‌మెంట్‌ ఖర్చులను చూపిం చలేదు. ఈ ఖర్చులు గతఏడాది ఆరుశాతం తగ్గినట్లు తేలింది. ఐదేళ్లలో మొట్ట మొదటిసారి న్యాయపరమైన ఖర్చులు తగ్గాయంటే లిటిగేషన్‌ తగ్గినట్లేనని నిపుణు ల అంచనా. 2008నుంచి 2014లోపుఖర్చులు 83శాతం పెరిగాయి. ఈనేపథ్యం లో ఐదుశాతంతగ్గుదలమంచిపరిణామంగా అమెరికాఆర్థికనిపుణులు చెపుతున్నారు.